Vrou kritiek ná huishoudelike geweld - Maroela Media
Die vrou is met die Air Mercy 5 Rooikruis-helikopter na die Chief Albert Luthuli-hospitaal geneem (Foto: Marshall Security)
"Marshall Security is omstreeks 15:30 na die toneel in Cypressweg ontbied," het Kyle van Reenen, woordvoerder, gesê. "Volgens berigte op die toneel het 'n veiligheidswag, wat wag gehou het oor 'n nywerheidsperseel in die gebied, glo met die jong vrou baklei. Die veiligheidswag het na bewering 'n privaat kleinkalibervuurwapen te voorskyn gebring en haar in die bors geskiet."
Die vrou het vir haar lewe gevrees en te voet gevlug voor sy in die straat inmekaargesak het. "Die verdagte het in 'n onbekende rigting gevlug."
Van Reenen het gesê beamptes van Marshall Security het die vrou in 'n kritieke toestand op die sypaadjie gevind. "Netcare 911 is ontbied en hulle het 40 minute lank onverpoosd gewerk om haar te stabiliseer. Die Air Mercy 5 Rooikruis-helikopter is ontbied om die vrou na die Chief Albert Luthuli-hospitaal te neem," het hy gesê.
Die vrou is in 'n kritieke, maar stabiele toestand in die hospitaal.
"Die verdagte is nog op vrye voet. Die toneel is aan die Greenwood Park-polisie oorgegee vir verdere ondersoek," het hy bygevoeg.
Athlenda Mathe, woordvoerder van Netcare 911, het gesê die vrou is in Noordkusweg geskiet. Sy het gesê die vrou het vir openbare vervoer gestaan en wag voor die man haar geskiet het.
Huishoudlike geweld?? Maroela klink einlik meer na straat geveg. Ai die humeure.
Die inligting oor die huishoudelike geweld kom van die toneel af. Die verwantskap tussen die vrou en die man is nog nie bekend gemaak nie.
Huishoudelike geweld beteken dat getroude paartjies baklei. Hier is dit die wag van die plek wat haar geskiet het. Hoe is dit nou huishoudelike geweld???
Hy was dalk me haar getroud of in 'n verhouding.
Huishoudelike geweld is wanneer mense in dieselfde huishouding baklei. Man en vrou en kinders. Nie wagte en vrouens wat in die straat loop nie…
Ek stem, huishoudelik is nie die korrekte woord nie.
Dit is heeltemal onaanvaarbaar. Waar het jy gesien n persoon wat jou sekuriteit moet bied…skiet of hy in die wilde weste is of in n cowboy movie speel.
Ons publiek moet moet toetse slaag om n wapen te besit en dan 100de gehoorsaam..hierdie persoon skiet om dood te skiet…nee dit werk nie so nie.dit kom daarvan dat enige Jan Rap en sy maat sekuriteit word en gevaarlike wapens in hulle hande gestop word.
Ek dink hulle koppe moet eerder getoets word.
Dis so onregverdig.
Geen mens verdien dit nie.
Ek sien dis sy privaatwapen.
Miskien was hulle in n verhouding
Maar niks gee hom die reg om haar te skiet nie
Mense wat sommer skiet vir strooi (as hul eie lewe nie in gevaar is nie) behoord nooit 'n vuurwapen te kan besit nie, want hulle is onstabiel en 'n gevaar vir matige mense.